**#MPOostanedoma, #YREstayshome, Ura za Zemljo, 28. marca 2020:**

**Priložnost za vse ambasadorje okolja, da so aktivni tudi od doma!**

**Vabimo in pozivamo mentorje, učence, dijake, študente, da (p)ostanejo ambasadorji za okolje tudi v času, ko smo doma.** Ustvarjamo pozitivna dejanja in sporočila tudi v času izjemnih okoliščin.

**Ugasnimo luči za Zemljo, delimo sporočila za Zemljo!**

**Jutri, v soboto, 28. marca 2020, ob 20.30. uri po lokalnem času po celem svetu ugašamo luči.** Tudi to je priložnost za mlade poročevalce in ambasadorje za okolje, da napišejo, fotografijo in snemajo dogajanje – letos doma. Priporočamo, da prispevke pripravijo v sklopu kampanje #MPOostanedoma, #YREstayshome ali pa v širšem sklopu projekta MPO 2019/2020. Več:

* vabilo mednarodnega programa za sodelovanje: [video](https://www.facebook.com/yre.global/videos/836271760227217/);
* [globalna stran projekta](https://www.earthhour.org/) s spremljanjem dogajanja v živo po celem svetu.

**Kampanja #MPOostanedoma, #YREstayshome:** tedenski izzivi, spletni klepeti, webinarji

Mednarodni program MPO - Mladi poročevalci za okolje (YRE – Young Reporters for the Environment) organizira posebno kampanjo **#YREstayshome**, **#MPOostanedoma**, kjer razpisuje tedenske izzive za pripravo prispevkov, on-line klepete in webinarje. Prispevki so lahko pripravljeni v slovenščini ali angleščini, pošljite nam jih tudi na naš e-naslov, saj jih bomo upoštevali tudi na nacionalni ravni za projekt Mladi poročevalci za okolje za 2019/2020.

**Poseben webinar o fotografiranju bo organiziran 1. aprila 2020 ob 15. uri.** Povezava na webinar za mentorje MPO in mlade poročevalce: **:** [**https://zoom.us/j/976911804**](https://zoom.us/j/976911804)(prosimo za upoštevanje navodil za slušatelje).Več:

* Spletna stran programa Ekošola: [opis in vabilo](https://ekosola.si/ostanite-doma-poostanite-mladi-porocevalci-za-okolje-od-doma/),
* Facebook straneh [@Ekošola](https://www.facebook.com/pg/ekosola/posts/?ref=page_internal) in [@MladiPoročevalciZaOkolje](https://www.facebook.com/pg/MladiPorocevalciZaOkolje/posts/?ref=page_internal);
* posebna izdaja e-novičnika YRE (v angleščini): [opis, potek](https://mailchi.mp/fee.global/yre-newsletter-special-edition-1346715?e=a816c61f3d).

**Webinarji za mentorje programov MPO, Ekošola, Znanje o gozdovih**

Program MPO/YRE organizira redne webinarje, namenjenim različnim temam ([več](https://www.yre.global/webinars)), ki so lahko v pomoč in podporo pri delu, še posebej v času šolanja na daljavo. Posnetki dosedanjih webinarjev:

* [**Izobraževanje o krožnem gospodarstvu.**](https://www.youtube.com/watch?v=HFRNN31PL_o) Predstavitvi: Harisson Wavell (vodja programov za šole pri Ellen MacArthur Foundation), Pramod Kurma Sharma (direktor za izobraževanje v Fundaciji za okoljsko izobraževanje).
* [**Story-telling/zasnova in pripovedovanje zgodb - kako narediti prispevek o kampanji?**](https://www.youtube.com/watch?v=Q8N_rerIYak&feature=youtu.be)Predstavitev: Pedro Marcellino, scenarist in režiser, Portugalska, Kanada, nekdanji mladi poročevalec za okolje.
* [**Kako načrtovati in promovirati kampanjo v šolah in lokalnih skupnostih?**](https://www.youtube.com/watch?feature=youtu.be&v=GS7kPzAKkTA) Govornika, predstavitvi: Christopher Slaney (novinar in član komisije mednarodnega tekmovanja YRE), Allison Gacad, Kanada (YRE Alumni).
* [**Izobraževanje in ozaveščanje o odpadkih in odpadni embalaži, povezava z učnim načrtom.**](https://www.youtube.com/watch?v=Ki1pm8oN3YU) Predstavitve: Mushtaq Ahmed (predstavnik UNEP-a, Okoljskega programa pri Združenih narodih), Pramod Kurma Sharma (direktor za izobraževanje v Fundaciji za okoljsko izobraževanje), učitelji iz treh šol.

Webinarji so brezplačni, potekajo v angleščini trajajo približno 50 minut. Prijavite se na tej [povezavi](https://www.yre.global/webinars). Za webinarje lahko dobite tudi potrdilo o udeležbi.

**Ostanimo doma, a ostanimo povezani in aktivni!**

Veliko zdravja in pozitivne energije vam želi ekipa programa Ekošola.